de en nl en de da nn sv da da da da da da nb da da da da da en da da da da da nb da da da da da da da da da da da da da da it da da da en sv da da sv nl da da pl da cs fi da en da da da da da da en
en blog om sund og slank livsstil
Dette er nok det sprødeste morgenmadsprodukt, jeg har prøvet, og det siger ikke så lidt. Det knaser, så det er en ren fornøjelse. Og hvis der er noget, jeg er vild med, så er det sprød mysli. Når det så samtidig er fyld med fibre og uden tilsat sukker, så starter det mine morgener rigtig godt og sundt.
I forhold til de fleste andre slags mysli, så er der ikke særlig meget forskelligt i dette, stort set kun rugbrød og havre. Men det synes jeg kun er en fordel, for jeg er ikke så vild med nødder og rosiner, som mysli ofte er proppet med. Den er rigtig god alene, men også super som basis til de ting du kan lide. Her har jeg smidt en håndfuld blåbær ovenpå, men det kunne også være frysetørret frugt eller tørret frugt som gojibær eller tranebær (eller nødder og rosiner hvis man er til det :-)).
Jeg er i gang med at prøvesmage en masse forskellige produkter fra ISIS, som netop har skiftet navn til EASIS for ikke at minde for meget om en vis terrorbevægelse og for at løsrive sig fra at lyde som en is-producent, for EASIS er så meget mere end is. Der er et væld af produkter uden sukker i deres sortiment, men jeg tror roligt, jeg kan sige, at denne rugbrødscrunch er mit favoritprodukt, mums.
Leave a Comment CATEGORIES: Madtips og opskrifter TAGGED: morgenmad, mysli
Til daglig bliver der ikke gjort meget ud af min morgenmad. Jeg tager den altid med på arbejde og spiser ved 9-tiden, og oftest bliver det bare til yoghurt, A-38 med mysli eller en myslibar (mere om sidstnævnte i et kommende indlæg). Men i weekender og ferier gør jeg mere ud af det og bruger tid på at nyde den. En af mine favoritter er græsk yoghurt (smager efter min mening meget bedre end skyr) enten med 0 eller 2 % fedt, som er drysset med en god og sprød mysli og toppet med frugt fx blåbær eller jordbær. Det vigtigste er et skvæt ahornsirup henover, mums det er godt 🙂 Og så gerne et glas lækker juice til, aldrig de billige i karton. Myslien her er en økologiske ristet mysli med rugbrødsknas fra Kornkammeret, den er rigtig god. Men jeg har altid 2-3 forskellige myslier i gang af gangen for at variere. I morgen tror jeg, jeg vil lave sunde vafler, det er også en af favoritterne.
Efter morgenmaden var jeg til 75 minutters massage, en deal jeg havde købt på Downtown. Nøj hvor var det lækkert, perfekt feriedag 🙂
Hvad er jeres favoritmorgenmad?
Leave a Comment CATEGORIES: Kost TAGGED: morgenmad
Mysli lige efter min snude
Jeg har i et par uger nu testet de to nye granolaer (på godt dansk ;-)) fra Karen Volf, som jo primært er kendt fra kagehylden i supermarkedet. Men de kan altså også godt finde ud af at lave mysli, disse er nemlig strøget direkte ind på toppen af min hitliste! Landet ligger sådan, at jeg hader rosiner. Hader er sådan et voldsomt ord, men lige præcis når det gælder rosiner, så er det for mig det mest passende ord. De små bæster findes i 90 % af al mysli, og det kan derfor være lidt af en kamp at finde noget uden. Og da jeg samtidig også foretrækker en crispy mysli, så snævrer det yderligere feltet ind. Men disse er lige i øjet. Der er masser af fuldkorn og fibre i, og så har de et godt drys frysetørret frugt, henholdsvis jordbær og hindbær/solbær. Har spist det stort set hver dag på min elskede A-38, siden de dumpede ind ad døren, kan kun anbefales. Jeg drysser lidt chiafrø på også for at få lidt ekstra næring og fylde til min morgenmad.
Jeg spiser i øvrigt først morgenmad ca. 9.30, bliver simpelthen ikke sulten før, så jeg tager det altid med på arbejde i små bøtter, og hygger mig med at spise det der. Begyndte med den rutine for ca. et år siden og har virkelig nydt det siden, det føles godt at lytte til kroppen, og først spise når jeg er sulten. Jeg har altid siddet og tvunget morgenmad i mig lige efter jeg stod op, og så spist et lille mellemmåltid om formiddagen, når jeg blev sulten igen. Nu spiser jeg først, når jeg bliver sulten, og kan så springe mellemmåltidet over, fordi jeg sagtens kan holde mig til frokosten.
Produkterne er tilsendt til test
8 Comments CATEGORIES: Test og anmeldelser TAGGED: anmeldelse, morgenmad, mysli
Oldgammel morgenmad med forfædrenes fuldkorn
Hehe, det lyder ikke særlig lækkert, når man læser overskriften, men den var nærliggende, og det var altså en lækker morgenmad! 🙂 Urtekram har lanceret en hel linje af produkter under et nyt koncept, der hylder de gamle kornsorter og helt undgår almindelig/moderne hvede, som mange efterhånden har konstateret, at de reagerer negativt på med fx oppustet mave. Jeg var til præsentation af serien for et stykke tid siden, og jeg må sige, at jeg er imponeret over, hvor meget tid og passion, der ligger bag produkterne. Det er nemlig en stor opgave at finde frem til de helt rigtige kornsorter og herefter landmænd, der kan levere dem i den rigtige kvalitet.
Serien er lanceret under det fælles navn ‘Forfædrenes Fuldkorn’, og er mærket med et orange mærke, som I kan se på mysliposen, så de er lette at finde. De benyttede kornsorter er rug, emmer, spelt, enkorn, havre og byg. Den opmærksomme læser vil tænke, at spelt og emmer (og vist også enkorn) da er hvedesorter, og det er det også, men disse gamle hvedesorter har flere næringsstoffer og smag end moderne hvede, som er forædlet for bedre bageegenskaber, og derfor indeholder mere gluten.
Jeg har bl.a. testet denne mysli, og den har knas og bid med en lækker kornsmag, og mætter rigtig godt. Der kunne godt være skruet lidt op for granatæblesmagen efter min mening, men jeg drysser lidt frysetørrede jordbær på som et dejligt supplement. Udover morgenmadsprodukter indeholder serien forskellige bageblandinger, mel, flager og knækbrød.
Skønne produkter i høj kvalitet med masser af passion bag, det har jeg altså stor respekt for! Læs mere på urtekram.dk
Leave a Comment CATEGORIES: Test og anmeldelser TAGGED: fuldkorn, kornsorter, morgenmad
Tip til kalorielet koldskål hele året
Jeg har en måske lidt mærkelig addiction, nemlig koldskål med Rugfras, som jeg har spist til morgenmad hele sommeren. En kombination jeg før har anbefalet herinde. Det smager så godt! 🙂 Og det skal være koldskålen fra Cheasy, dels fordi den er lav på kalorier og dels fordi den smager godt selvfølgelig. Syrlig og ikke for sød, som jeg bedst kan lidt det. Men nu er sommeren ved at være forbi, og nu kan man ikke få den i butikkerne mere, oh gru! Styrtede rundt i forskellige butikker i sidste uge uden held til at finde den, og så var gode råd dyre. Men så fik jeg den idé at prøve at tilføje citronsaft til Cheasy Vanilje, men det blev for tykt og sødt. Derefter prøvede jeg med kærnemælk (ca. 2/3 dele) tilsat Cheasy Vanilje (ca. 1/3 del) og et skvæt citronsaft, og det var lige i øjet! Så I kan tro jeg var en glad pige, da jeg spiste min morgenmad i går 😀
Hvis der skulle være andre koldskålsjunkier derude, så er tippet hermed givet videre. Lidt besværligt at skulle stå og blande, men det er det værd 🙂
1 Comment CATEGORIES: Madtips og opskrifter TAGGED: koldskål, morgenmad
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·